ČOVJEKOVA DRAMA 


Živan Bezić 


»Profunditas est homo et cor eius abyssus« 
(Ps 63) 


Čudan i čudesan je čovjekov položaj u svemiru. Još je čudnija njegova 
unutarnja podvojenost, duševna rastrganost i tragični sukobi što ih nosi 
u sebi. Stoga su pronicljivi duhovi već odavno opazili da ljudski život 
ima sve obrise jedne istinske drame. Već zarana se na pozornici života 
pokazuju razni zapleti što vode do dramatičnih sukoba i suprotnosti. 
Kulminacija ljudske drame nije toliko u tragičnoj sudbini »junaka« koliko 
u njegovoj vlastitoj krivnji. 


Svaka drama napokon uvijek završava nekim raspletom, Samo čovječja 
ne može, poput one na pozornici, nikada završiti kao komedija. Životna 
drama se razrješava ili tragedijom ili katarzom. 


EXPOZICIJA DRAME 


Još je stari grčki tragičar Sofoklo opazio da na svijetu ima mnogo čudo- 
višta, ali da nema većega od čovjeka. Ona mitska stoglava Hydra nije 
ništa drugo nego slika čovjeka. A što je zapravo čovjek?! Protej, Prome- 
tej ili Epimetej? : 


To je pitanje oduvijek zbunjivalo ljude. Neki su pokušali na nj odgo- 
voriti pozitivno, optimistički. Tako se npr. Maxim Gorki divio našoj 
vrsti: »Čovjek — to zvuči gordol« (Na dnu). Iz tog su divljenja ponikle 
čitave filozofije existencijalističkog, socijalističkog i humanističkog smjera. 


Mnogo je više onih koji su razočarani nad ljudskom sudbinom i čovje- 
kom samim. Kao jeka na riječi Gorkoga američki je književnik O'Neil 
doviknuo: »Čovjek — to zvuči nisko i gnjusno!« (Prodavač leda). Simon 
Gregorčić je molio Boga: »Človeka vstvariti nikar!«, a naš Jure Kaštelan 
se obraća kiparu riječima: »Ne daj mi život čovjeka« (Jadikovka kame- 
na). Vesna Parun je također kategorična: »Gorko je čovjek biti« (Mati 
čovjekova). Čuješ li to, pjesniče Gorki? 

o 

1. Y. Jolif, Comprenđere Vhomme, Ed. du Cerf, Paris 1967; N. Fabro i dr, 
Riscoperta delVuomo, II ed. Mondadori, Verona 1968; M. Flick, Z. Alszeghy, 
Fondamenti di una antropologia teologica. Ed, Fiorentina, Firenze 1970; Acta 
VII Congr. Thomistici Intern., De homine, Roma 1970; E. Barbotin, Humanite 
de Vhomme, Aubier, Panis 1970; H. Holz, Mcnsch und Menscheit, Bouvier, 
Bonn 1973. A. Gehlen, Čovjek, njegova priroda i njegov položaj u svijetu, 
Masleša, Sarajevo 1974; J. Moltmann, Wer ist der Mensch? Benziger, Einsie- 
deln 1975; B. Mondin, L'uomo. Chi e? Elementi di antropologia filosofica, 
Massimo, Milano 1975; H. G. Pčhlmann, Was ist der Mensch?, G. Mohn, 
Giutersloh '1979; E. Coreth, Was ist der Mensch?, III izd., Tyrolia, Innsbruck 
1980; L. Medusa, Chi & Puomo?, Ed. Dehoniane, Napoli 1982; W. B&hm (Hg), 
Wer ist der Mensch?, Herder, Freiburg 1983; G. Kraus, Blickpunkt Mensch, 
Pieiffer, Miinchen 1983. 

2 D, Bakan, Mensch in Zwiespalt, Kaiser, Munchen 1976; Ch. Frey, Arbeits- 
buch Anthropologie, Kreuz, Stuttgart 1979. 

Ne samo pjesnici (osjetljiv i bolećiv svijet!) nego i većina učenjaka ima 
slično mišljenje. U njihovo je ime svoj sud o čovjeku sažeo Arnold Geh- 
len u jednu riječ: »Mi&ngelwesen«, Čovjek je manjkavo biće, promašeni 
stroj. Kad bi čovjek bio samo neki kompjuter ili robot izložen vanjskim 
nadražajima (stimulus, input) na koje: bi automatski davao odgovore 
(response, output), bio bi još uvijek podnošljiv, barem koristan. Ovako, 
hendikepiran svojim nutrašnjim sukobima, izvor je nezadovoljstva, opa- 
sna crna točka u svemiru. 


Čovjek je naime razbijen u samom sebi, podvojen, rastrgan, raskoljen 
(Raskoljnikov!). Podijeljen je u svom biću, razapet između suprotnih 
težnja. Izložen je shizofreniji i komplexima, Pun je antinomija i protu- 
slovlja.3 To su osjetili još i stari pogani: »Video meliora probogque, dete- 
rjora sequor« (Ovidije). Isto su iskusili i kršćani: »Ne činim ono: što 
hoću, nego činim ono što mrzim... Kad hoću da činim dobro, zlo mi se 


nameće... Vidim u svojim udovima drugi zakon koji se bori protiv 
zakona moga uma te me zarobljava u zakon grijeha koji je u. mojim 
udovima. Jadan ti sam ja čovjek!« — kukao je sv. Pavao (Rim 7, 15, 
23, 24). 


Zar to nije prastari, vječiti faustovski problem: »Zwei Seelen wohnen ach 
in meiner Brust« (Goethe). Borba između dobra i zla u ljudskoj duši 
fascinirala je Shakespearea i sve velike dramatičare. Ona je najsudbono- 
snija bitka čovjekova života. Ona je njegova urođena i »prokleta« sudbi- 
na. Čovjek nije harmonija već kontrapunkt (A. Huxley), disonanca, Još 
gore, on je bojno polje, razbojište,4 ' 


»Jedno noćno more, koje ne zna za san, 
muči se i stenje na dnu moje biti« (Nazor, Nutarnje more). 


. Stoga nije nikakvo čudo što je čovjek izgubljen i dezorijentiran. Uzdr- 
man je on sam. i uzdrman je tron na kojemu se je bio postavio u pro- 
šlosti. Čovjekova detronizacija započela je onda kad je Kopernik. posta- 
vio Zemlju da kruži oko Sunca, Nestankom geocentrizma raspao sei 
antropocentrizam. Darwin je u prošlom stoljeću doviknuo čovjeku: nisi 
ništa bolji od životinje. I ti si samo jedna od njih. Dok se je čovjek prije 
ponosio time da je ipak »animal rationale«, došao je Freud da ga uvjeri 
da jest »animal«, ali ne i »rationale«. Strukturalisti su ga napokon po- 
stvarili: čovjek je samo sklop struktura, bez stvaralačkoga ja, objekt a 
ne subjekt. 


Gorka se sudbina poigrala čovjekom. On je najprije detronizirao Boga, 
a onda i sama sebe. Bilo je posve naravno da poslije »Božje smrti« (koju . 
su slavili i neki »teolozi«) nastupi i čovjekova smrt. No i taj »requiem«, 
koji je čovjek sebi otpjevao, nije nikakav mir, nikakav pokoj. On je 
samo izvor novih nemira i nespokoja. 


e X 
8 E, Brunner, Der Mensch in Wiđerspruch, III Aull., Zurich 1941. 


4 »Man erhebt nicht mehr wie der Humanismus die Forderung nach Har- 
monie, man weiss vielmehr, dass polare Gegensitzlichkeit zur Grundstruktur 
des Menschen gehčren« (M. J. Hillebrand, Psychologie des Lernens und 
Lehrens, II Aufl., Stuttgart 1962, str. 19). : 

ZAPLET 


Osim raskola iznutra čovjekovu dramu zapliće još više jedan  stresor 
izvana: svijet u kojemu živi. Najprije svijet njegove neposredne životne 
i društvene sredine kroz koju se mora probijati kao kroz klance jadi- 
kovce, pa onda i širi svijet u kozmičkim razmjerima. Čovjekov kozmos 
nije jedinstven, ali je čovjekov položaj u njemu jedinstven. Kao da se 
u čovjeku sintetiziraju svi kontrasti svemira. On je mikrokozam u koje- 
mu se odražava vasionski makrokozam sa svim svojim suprotnostima 5 
Čovjek je samo odrazište kozmičke dijalektike. 


Sve što postoji na nebu i na zemlji, čitava zbilja je jedinstvena stvar- 
nost. No iako je ta zbilja kao stvarnost jedna i cjelovita, ona je kao 
struktura raslojena i raznolika. Neki su je mislioci pokušali predočiti u 
dva glavna sloja: materiju i duh (dualizam). To je u osnovi ispravno. 
No uz čistu materiju i čisti duh postoji još jedan sloj stvarnosti — čovje- 
kov. svijet. A čovjek nije samo duh niti samo materija, on je čudesna 
kombinacija duha i tvari. Ne obično zbliženje ili postavljanje materije i , 
duha skupa (iuxtapositio) u neku prostornu, organsku ili «operativnu 
blizinu, nego jedan originalan spoj i jedinstvo sa svim posljedicama nji- 
hove (in)kompatibilnosti. 


Tako je makrokozam-svemir sa-bijen ili kom-primiran u čovjeka-mikro- 
kozam. Ta su-bitnost i taj su-pritisak moraju proizvesti neki sudar i 
napetost u mikrokozmu. Odatle izvorište sukoba. u čovjeku .i oko njega. 
Odatle i dramatičnost čovjekove sudbine. 


Možda će biti dobro da malo bolje pogledamo stvarni položaj čovjeka u 
svemiru. Naime, ni materija ni duh nisu jednoslojne ni u svemu homo- 
gene stvarnosti. U jednom svijetu zapravo postoji pet svjetova: 


1. svijet mrtve materije, anorganske tvari; mrtav ali ipak u dinamici, 
pokretan fizičko-mehaničko-kemijskim zakonima ; 
2. svijet oživljene materije, živog tijela, organske tvari; biosfera ali bez 
duha, pokretana samo fiziološko-biološkim zakonima; 
3. svijet oduhovljene materije koja je prožeta duhom, vođeši umom i 
moralnim zakonima, u kojemu duh, tijelo i tvar tvore čudesnu simbiozu 
i stvaraju novu kategoriju bića — čovjeka 8 

4, svijet duha bez primjese materije, stvorenog i nesavršenog, ali slo- 
bodna od zakona materije (anđeli i demoni); 
5. Nestvoreni Duh, vječan i apsolutan, savršen Bitak, stvoritelj svega, 
Ošoba par excellence, bogata svakim dobrom — Bog.? 


Kakav položaj zauzima čovjek u toj arhitektonici svijeta? 


5 »I/ homme devait venir, ces contrastes Vappelaient, il ćtait comme la con- 
s€quence de cette tragique dualitć, de Pambiguitć qui marque Vessence m&me 
de la vie. II ćtait le seul a pouvoir contenir tout en lui« (Par Langerquist, u 
Mercure de France, No 1061, g. 1952, str. 15). 

6 Glasoviti E. Schrodinger je g. 1967. napisao knjigu What is Life? Mind and 
Matter. Univ. Press, Cambridge. Taj život o kome govori u prvom redu: je 
ljudski život. 

7 Božja stvarnost ipak mije u istoj kategoriji kao stvarnosti stvorenja. Bog je 
transcendentan, ne samo imanentan. 

Središnji. Čovjek je, topološki gledajući, centar svijeta. Nalazi se ravno 
u njegovoj sredini, između svijeta materije i svijeta duha. Njemu pripa- 
da središnje mjesto. Čitav mu materijalni i životinjski svijet stoji na 
raspolaganju, a i Bog je u njegovoj službi (»descendit propter nos et 
propter nostram salutem«!). 


Čovjek je zaista svijet u malome.-ili, kako je kazao jedan stari. filozof, 
»Mundus. corpus hominis, homo anima mundi« (Svijet je tijelo čovjeka, 
a čovjek je duša svijeta). Sv. Grgur je tu istinu još preciznije izrazio u 
poznatoj rečenici: »Omnis creaturae aliquid habet homo:.habet namque 
commune esse cum lapidibus, vivere cum arboribus, sentire cum ani- 
malibus, intelligere cum angelis.« (Čovjek ima nešto zajedničko sa sva- 
kim stvorenjem: zajedničko mu je s kamenjem da jest, sa stablima da 
živi, sa životinjama da osjeća, s anđelima da shvaća.)5 


Čovjek je međusvijet, nešto i netko između svijeta tvari i svijeta duha. 
“Nije čista tvar. Stvor je, ali nije stvar. Niti je priroda niti životinja, 
Još manje je anđeo ili Bog. No elemente svega stvorenoga i Nestvoreno- 
ga nosi ipak u svom tijelu i u svojoj duši, 


Je li moguće da se u tako komplexnom i kompliciranom biću ne rodi 
sukob i nemir? Metamorfoza iz kaosa u kozmos uvijek je konfliktna i 
bolna. ' 


Premda se većina ljudi ponaša poput mjeseca te pokazuje samo svoju 
svjetlu stranu, a onu tamnu sakriva (Marc Twain), to još ne znači da 
tamna strana ne postoji. U svakom čovjeku vlada sudbinska napetost 
među suprotnim polovima (sukob Selbst-Ich kod Junga ili Yang-Ying 
kod starih Kineza). 


VRHUNAC DRAME 
Upravo ta činjenica što je čovjek »središte« svijeta još više zaoštrava 
. njegovu dramatičnu situaciju. 


Na koji je.on naime način središte? Na taj što se u njemu sijeku sve 
dijagonale svijeta. Sve silnice svemira, i materijalne i duhovne, i priro- 
dne i natprirodne, sijeku se u ljudskome biću. Ono je sjecište više nego 
središte? Točka u kojoj se ukrštavaju kozmičke munje i gromovi. Ili, 
kako sam negdje pročitao: »Der Mensch steht im Mittelpunkt, und somit 
.allen in Weg.« 


Sjecište u kojemu se križaju suprotni pravci zove se i križište. Križište 
je centralno točka križa, a gdje god je križ, tu je i drama, sukobljavanje 
i bol. Stoga je svaki čovjek nosilac križa, križonoša. Nosi križ u svojoj 
duši i u svome tijelu (i ljudsko tijelo s raširenim rukama je figura 
križa). Pače, on sam je križ, 

e 

8 Homilia 29 super Evang. 

2% Stoga Plessner određuje položaj čovjeka kao »Mitte und an der Peripherie 
zugleich zu sein«, ili kraće: »Exzentrizit&t« (Philosophische Anthropologie, 
Frankfurt 1970, str. 162). ' 

Axiološki gledajući, dakle, čovjek zapravo i nije središte, nego križište. 
Nikako nije centar, možda samo epicentar, U svakom slučaju više križi- 
šte nego središte. 


Eto, tu se krije prava tajna čovjekove drame. No, ni tu još nije njezin 
vrhunac, drama se kreće u pravcu tragedije. A prava tragedija čovje- 
kova zove se — grijeh. 


Po svojim strukturama — u kojima se isprepliću svi elementi svijeta — 
čovjek nije nimalo originalno biće. Jedino u čemu je potpuno originalan 
jest njegova tragičnost što se očituje u grijehu. Čovjek je jedino tragično 
biće u svemiru upravo zato što je grješnik.! 10 


Zanimljiva činjenica: od svih bića u svijetu samo čovjek može sagriješiti. 
Bog je po sebi savršen i svet, u njemu je isključeno bilo kakvo zlo. 
Ni životinja ne može sagriješiti: nema razuma, slobode ni sposobnosti 
odgovornosti. Griješi samo čovjek.t! On se jedini može, spoznavši zlo, 
slobodno za nj opredijeliti. Doduše, ne može spriječiti fizička zla, ali je 
toliko razuman i slobodan da se može oduprijeti moralnom zlu (grijehu). 
No on to nije učinio. Od Adama pa do danas svi smo krivci ili sudionici 
grijeha. 


Tako: je jedina naša originalnost ujedno i naša najveća tragika. Zbog 
svoje slobode i moralne odgovornosti čovjek je postao grješnik, tj. tra- 
gično biće. 

Zaludu je i Bog priskočio u pomoć ljudima. Uzalud je i Sin Božji pri- 
družio sebi ljudsku narav i uzeo na sebe križ naših ljudskih slaboća. 
Čovjek je odbio ponuđenu milost spasa i radije ostao u stanju grijeha. 
Iskonskoga i svoga vlastitoga. — Tu je kulminacija ljudske tragedije. 


PERIPETIJE 


Grijeh je još više raskolio, razbio i oslabio ljudsku narav. Antinomije i 
antigonije su zavladale ljudskom dušom, Čovjek živi u sumnjama, nape- 
tostima, protuslovljima, komplexima i shizofrenijama. Polarnost je po- 
stala zakonom njegova bića. Izgubio je svoju ravnotežu i sklad. Prikla- 
njajući se grijehu ušao je u križište suprotnih oluja. Nema više izvorne 
harmonije ni cjelovitosti. Postao je torzo. 


Stoga je čovjek trajno i tragično razapet na križu svojih dilema i suprot- 
nih nagnuća. U njemu se mučno bore njegove »dvije duše« kao što se u 
biljci sukobljuju dvije suprotne prirodne tendence: geotropizam i foto- 
tropizam. Samo što ovi protivni tropizmi u biljci proizvode skladan rast, 
a u čovjeku mučnu dihotomiju. 

* 


10 »Humans are unique in having been made with the capacity to sin and 
in having sinned« (R. L. Koteskey, Psychology from a christian perspective, 
Abingdon, Nashville 1980, str. 125). 

4! Prvi anđeli su također imali slobodu opredjeljenja za grijeh. Oni koji nisu 
odoljeli napasti postali su demonima. U svom današnjem stanju anđeli, jed- 
nom zauvijek opredijeljeni za Boga, ne mogu više griješiti. Kao zanimljivost 
može se spomenuti da je čovjek bio povod također i sotonskoga grijeha. Sv. 
oci misle da se grijeh palih anđela sastoji u tome što su odbili prihvatiti 
čovještvo Sina Božjega. 

U čovjeku plamti neugasivi rat između njegove materijalne i duhovne 
naravi. Premda je Rahner označio čovjeka kao »Geist in Welt«, on. nije 
prestao biti tijelom, zemljom, tvari. Iako ga je Foerster proglasio -»du- 
hom koji sebi izgrađuje tijelo«,/!2 čovjek nije ništa manje i tijelo oživlje- 
no duhom. Iako pit i plt nisu korijenski srodni, u životu čovjeka to 
jesu, jer pdt je normalni plit njegova bića. Borba za ravnotežu tvari i 
duha naša je osnovna dilema i muka. 


Uzalud je Feuerbach izjavio »Der. Mensch ist, was. er isst« (Čovjek je 
ono što jede), kad je baš ta misao dokaz da nije samo tvar, jer tvar 
ne misli. Bez duha ne bi ni znao da jede. Nekada su u pozitivističkim 
knjigama čovjeka ilustrirali vagom, na čijoj jednoj plitici leže čovje- 
kovi kemijski sastavci (voda, željezo, masti, soli, šećeri itd.), a na dru- 
goj figura čovjeka. A takvu vagu nisu mogli izmisliti ni voda ni željezo 
ni svi drugi kemijski spojevi. Nju je izmislio čovječji duh. Ako poku- 
šamo zanijekati bilo duh bilo tijelo, samo još više Beda nd eo jaz, 
upadamo u još teže procijepe, 


Jednako tako nam raspinje nutrinu i stalna napetost između božanskoga 
i životinjskog u nama.5 Po svom tjelesnom i osjetnom sustavu. čovjek 
je doista život-inja. Etolozi nam tvrde da joj je sličan i po svome vla- 
danju. S. moralnog stanovišta opažamo da se doista i često spušta na 
razinu životinje. Montaigne je čak ustvrdio (Eseji, IL, 12) da u sferi razu- 
ma ima među nekim ljudima više razlike nego između čovjeka i nekih 
životinja. 


Kao u životinje i u čovjeku postoji reflex, ali k tome još i reflexija, 
kako je to dobro zapazio Cassirer. Čovjek jest »animal«, ali »rationale«, 
ili još bolje »operationale« (dakle: ratio-Hoperatio). Stoga i uživa »excen- 
trični položaj« u životinjskom carstvu (Plessner). Čovjek je toga svje- 
stan, stoga su i mogući lomovi u njemu. 


Na. drugoj strani je čovjek »slika Božja«, po svom duhu i po svojim 
aspiracijama. U tolikoj mjeri da je Feuerbach mogao reći »homo homini 
deus« (Čovjek čovjeku bog). Htio je kazati da je u pojmu božanstva 
čovjek sažeo svoje najuzvišenije težnje (i tako stvorio Boga). Sličnu je 
misao izrazio i bezbožnik Sartre: »Biti čovjek znači htjeti biti Bog ili, 
ako hoćete, čovjek je u biti želja biti Bog.«4 Apoteoza čovjeka je stara 
ljudska težnja. Razapet između apoteoze i svojih bestijalnosti, čovjek 
ne može nego trpjeti.15 


& , 

12. FP. W. Foerster, L'istituzione etica della gioventu, Torino 1911, 480. 

13 P, Chauchard, Che cos'č Puomo, anima o cervello?, Ed. Paoline, Roma 1970; 
P. Overhage, Experiment Menschheit, Knecht, Frankfurt 1970; J. Illies, Bio- 
logie und Menschenbild, Herder, Freiburg 1975; H. J. Bogen, Mensch aus 
Materie, Droemer Knaur, Miinchen 1976; P. Overhage, Die biologische Zukunft 
der Menschheit. Knecht, Frankfurt 1977; A. Ganoczy, Homme crćateur, Dieu 
crćateur, Cerf, Paris 1979; G. Breuer, Der sogennante Mensch, KoGsel, Miin- 
chen 1981; V. Marcozzi, Pero Vuomo. e diverso. Rusconi, Milano 1981. 

4.J. P. Sartre, L/Etre et le nćant, Gallimard, Paris 1943, str. 654. 

15 Stoga je i Nietzsche vapio: »O komm zuriick, mein unbekannter Gott, mein 
Schmerz, mein letztes Gliick!« Naš A. B. Šimić je našao izgubljenog Boga: 
»Uza te Bog je, uvijek u blizini / U stvarima oko tebe, u zvuku i muku / 
Bog ti je uvijek najbliži od svega.« (Nađeni Bog) 

Tim , razdorom..u sebi. čovjek. ostaje. sudbinski obješen..kao Prometej 
između neba i zemlje, između anđela i životinje u sebi. Sad se priklanja 
jednom, sad više drugom polu, ali. vazda u sebi razdijeljen, On_je.i 
»homo« (od humus!) i »anthropos«, onaj koji. gleda gore, Čovjek. je 
zemaljsko biće, ali i kozmičko, pa čak i metakozmičko po svom duhu i 
Duhu što ga nosi u sebi. To je Krleža iskazao pjesnički: »Čovjek je 
topla zvijer. pod pojasima neba.«6& I tako vječno lebdi »kao čardak ni 
na nebu ni na zemlji«, 


Čovjek je tvorac kulture, ali se. osjeća zarobljenikom prirode.!7 Dok 
Marx govori da je čovjek »Naturwesen«, liječnik J. Kčhne tvrdi da nije 
prirodno biće nego »Kulturwesen«,# A on je i jedno i drugo, zato u 
njemu još jedan nutarnji razdor. Dok je Th. de Chardin mislio da sav 
svemir kreće prema antropogenezi, J, Monod veli da je čovjek potpuno 
sam u svemiru. Uzalud nastoji da njime zagospodari svojom tehnikom. 
Iz istog razloga je ušao u rat .sa svojom vlastitom naravi (genetska ma- 
nipulacija) i s majkom Prirodom. Kako će taj rat završiti? Čovjek ga 
je u sebi samomu već izgubio. 


Žrvanj kolizija melje čovjeka i u drteoi jednoj antinomiji: pojedinac 
— “društvo. Čovjek ontički želi ostati sam svoj, istovjetan i odgovoran 
samo sebi, ali istovjetnost ne može sakriti različitost, koja je izvorište 
novih sukoba. Na etičkom se području nalazi u tijesku osobnih i dru- 
štvenih interesa, u procijepu egoizma i altruizma. Pošto je razdijeljen 
u sebi, ne može biti faktor kohezije ni u društvu. Kako je. podijeljen 
i kao vrsta na muško i žensko, nije kadar izbjeći ni spolni antagonizam. 
Jedan rat više u njemu i oko njega.#? 


Antagonizam u društvu, polaritet u svemiru i dvojstvo duha i tvari u 
njemu traži potrebu reda i zakona. A gdje onda ostaje prostor za čovje- 
kovu slobodu? Uviđajući potrebu zakona čovjek se ipak ne. može odreći 
svoje slobode. Odatle u njemu sraz između zakona i slobode. Kako. :se 
odreći »glatke slobode?« A kako je uskladiti sa slobodom drugih? Ili 
kako je pomiriti sa božanskim, društvenim, moralnim i prirodnim zako- 
nima? Čovjek ipak nije stroj niti robot.2 Muka slobode (izbora), odluči- 
vanja (motiva) i odgovornosti (krivnja) spada u svakodnevne jade ljud- 
ske existencije. 


Sartre je napisao da je čovjek u sebi »une passion vaine et inutile«, u 
društvenoj relaciji je pakao (l'enfer c'est Vautre!), a u odnosu na svijet 
je »Vćtre et le nćant«. Biće na razmeđi bitka i ništavila, postanka i ne- 
stanka, rađanja i umiranja. Zna da je smrtnik,! a želio bi biti besmrt- 
nik. Žudi život, a očekuje smrt. Mora umrijeti da bi njegova vrsta mogla 
e ' ' 
18 M. Krleža, Lirika, NZH, Zagreb 1949, str. 203. 

171.8. Vanni Rovighi, Uomo e natura, Vita e Pensiero, Milano 1980. 

18 Diakonia, br. 6, g. 1982, str. 424. 

9. 3, Splett, Der Mensch: Mann und Frau, Knecht, Frankfurt 1980. 

2 K. Steinbuch, Automat und Mensch, Springer, Berlin 1971. 

21 U armenskome jeziku čovjek znači mard, u staroperzijskom martiya, a u 
staroindijskom martya. Sve te riječi potječu iz korijena. »mr« sa značenjem 
»mrijeti« (S. Živković, Uvod u opću linavistiku, IL izd. Zagreb 1958, str, 171). 
U grčkome je martys čovjek. koji smrću svjedoči za istinu. 

živjeti. On je pseto koje zna da umire, kako je netko cinički (tj. kynički, 
od kyon = pseto) kazao. Po Freudu je osuđen na život i smrt (eros i 
thanatos), a po Frommu je već izabrao smrt (nekrofilia, kontracepcija, 
abortus, rat). Zaista tragično biće! 


Sve spomenute nedoumice vode do još jedne sudbonosne dileme: vjera 
ili nevjera?“ Kako za fenomen života i svijeta nema apsolutno sigur- 
nog razjašnjenja ni u znanosti ni u filozofiji, što čovjeku preostaje ako 
želi saznati punu istinu? Svi pokušaji izmicanja problemu, bilo u indi- 
ferentizmu bilo u hedonizmu bilo u pragmatizmu, nisu donijeli rješenja 
(samo su još više zapleli čvor). Gdje naći smisao života i postojanja? 
Nevjera ne rješava ništa, ona samo suspendira soluciju. A vjera? 


RASPLET: TRAGEDIJA ILI KATARZA? 


Dosad je ljudski rod išao putem vjere, a u posljednje je vrijeme krenuo 
stazama nevjere. Prvi Adam je vjerovao, a posljednji crta u led upitnik 
(Kranjčević).“ Kant je Adamov upitnik raščlanio na četiri potpitanja: 
1. što mogu znati (problem znanja)?; 2. što trebam činiti (problem mo- 
rala)?; 3. čemu se smijem nadati (problem vjere)?; 4. što je čovjek (pro- 
blem čovjeka)? 


Kant je trebao početi s ovim posljednjim pitanjem. Jer čovjek je sam 
sebi najveći problem. Što da misli o sebi? Ta on je »bog i ubogar« 
(Z. Štambuk). On je stvor i stvaralac. Produkt i producent. Velik i ma- 
len.5 Dok se je smatrao središtem svijeta zanimala ga je astrologija, 
sada kad zna da to više nije, bacio se na antropologiju.2# I tu se onda 
potpuno zapleo. Ostao je sam sebi vječitom zagonetkom, čovjek-sfinga,27 


Kako naći ravnotežu u tolikim zagonetkama i protutežama? Rampion, 
lice iz Huxleyeva romana Kontrapunkt života postavlja isto pitanje: 
»Čovjek je stvor na žonglerskom užetu koji oprezno koraca, uravnote- 
žen, s duhom, sviješću i dušom na jednom kraju svoje motke za balan- 
siranje, a s tijelom, nagonom i svim onim što je nesvjesno, zemaljsko i 


22 Freud je kazao: »Das Ziel alles Lebens ist der Tod.« 

3 M. Škvorc, Vjera i nevjera, izd. FTI, Zagreb 1982. 

%& Ne samo posljednji. Davno je to počelo. Još sv. Augustin je ustvrdio: 
»Quaestio mihi factus sum.« Alexis Carrel je napisao knjigu »L'homme cet 
inconnu. : 
25 Poznate su Pascalove riječi: »Car, enfin, qu'est-ce-que l'homme dans la 
nature? Un nćant a Pćgard de Vinfini, un tout a Pćgard du nćant, un milieu 
entre rien et tout« (Pensćes). Drugom zgodom je kazao za čovjeka: »gloire et 
rebut de lP'Univers« (Discours đe la condition de Vhomme). 

%& Zanimljivo: stara je znanost započela s nebom (astrologija) pa je tek na 
kraju preko astronomije, matematike, mehanike, fizike, kemije, biologije itd. 
istom stigla do antropologije. Ova danas postaje ideologijom  (antropocentri- 
zam, ateistički humanizam). 

27 M. Juritsch, Der Mensch — die ungeloste Frage?, Pallotti, Friedberg, 1968; 
J. Gewaert, Il problema delVuomo, LDC Torino 1973; Ed. Morin, Das Ritsel 
des Humanen, Piper, Minchen 1974; KI. Fischer, Der Mensch als Geheimnis, 
Herder, Freiburg 1974; O. Sharkey, The Mystery od Man, Franklin Pub. Comp. 
Comp. Philadelphia 1975; J. C. Eccles, The Human Mystery, Springer, Berlin 
1979; A. Racek, Philosophie der Grenze, Herder, Wien 1983. ' 


262 


zagonetno, na drugom. Uravnotežen? A to je prokleto teško«, I je li 
takav žongleraj uopće moguć? 


Čovjek je ograničeno stvorenje, možda još nije ni gotovo biće. Tako 
tvrde behavioristi (J. B. Wattson: »Men are built, not born«), a to vidimo 
i svi mi ostali.? Kao stvor niti je završen niti savršen. A to nije .slu- 
čajno (P. Lith, Der Mensch ist kein Zufall. Deutsche Verlags-Anstalt, 
Stuttgart 1981). Stvoritelj mu je ostavio priliku da se sam izgrađuje i 
usavršuje. 

Zbog toga čovjek drži sebe silno važnim. Čak se penje i na prijestolje 
svoga Tvorca. To je počeo činiti i u crkvama Pa i neki su teolozi 
izgubili busolu, utopili su se u vodama horizontalizma, 


I tako čovjek ostaje ono što je bio od početka — dramatično biće, Drama 
se nastavlja. »Za razliku od ostalih bića svemira — veli Ortega y Gasset 
* — čovjek nije nikada sigurno čovjek, nego biti čovjek znači, zapravo, 
biti uviek blizu tome da to ne budeš: biti živ problem: absolutna i kob- 
na pustolovina ili, kako ja obično kažem biti po svojoj bitnosti drama kešt 


No svaka drama mora imati i svoj rasplet, bilo negativan bilo pozitivan, 
Rasplet se zbiva ili u tragediji ili u katarzi. 


Pitanje rašpleta je važno ne samo za čovjeka. S čovjekom se gube i spa- 
savaju i ostala stvorenja: »Stvoritelj u čovjeku nalazi sva svoja stvore- 
nja. Povratkom Bogu u čovjeku se sve spašava, a sve se gubi ako se 
čovjek izgubi.«** Bez novog čovjeka nema ni novog svijeta, govorio -je 
D. Rops.# 


A rasplet, vidjeli smo, može voditi i prema tragediji. Kad nastupa trage- 
dija? Prije svega: ako čovjek uopće niti ne pokuša tražiti rješenja svojijm 
dilemama, ako dakle ostane u svom starom paklu. Drugo, ako ih pokuša 
rješavati krivo. A krivo će ih riješiti ako se na ljestvici vrednota počne 
spuštati na niže grane: prema materiji ili prema životinji u sebi. To bi 
bila ne samo tragedija, nego i prava katastrofa. 


Pravilno se rješenje ne smije tražiti na liniji spuštanja, već u pravcu 
penjanja na više, prema idealnoj stvarnosti. To ne znači da čovjek pre- 
staje biti čovjek. On ostaje potpunim čovjekom u svojoj tjelesnoj i 
duhovnoj naravi, sasvim u središtu-križištu svijeta (inače bi nastao 
poremećaj u simetriji cjelokupne zbilje). Križ je doduše čovjeku bol i 
kušnja, ali i spas. Per Crucem ad lucem! 

e 

28 O. Thibault, L'homme inachevć, Casterman, Pamis 1972; J. Molier, Men- 


schsein: ein Prozess, Patmos, Dusseldorf 1979; G. Scherer, Strukturen des 
Menschen, Ludgerus, Essen 1976. 


29 Malrauxova misao: Nije dovoljno 9 mjeseci da se postane čovjek. Za to 
treba cijeli ljudski vijek. I na kraju, kad si sazreo u čovjeka, moraš umrijeti 
(La condition humanne, ed, XXXV, 403). 

2% U jednoj crkvi u Salzburgu je visio ovaj natpis: »Der Mensch ist nicht 
fur Gott da, Gott ist fir den Menschen da!« (Communio, br. 6, . 1980, 487). 
31 Ortega y Gasset, O ljubavi i tehnici, Zagreb 1944, str. 178. 

32 L, Bogliolo (u čas. Aquinas, br. 2, g. 1968, str. 159), . 


38 »Perche nasca un mondo nuovo & necessario che nasca prima un uomo 
nuovo« (Quel che muore e quel che nasce, Morcelliana, Varese 1937, str. 49). 

Ostajući. pozemljar i zemljanko (Adam!), čovjek ipak gleda gore . prema 
visinama (čelo-vjek, anthropos). Duhovni pomak može ići samo. prema 
višim sferama, prema nebu i duhovnom svijetu. »Nemirno je srce naše 
dok ne počine u Tebi« (Augustin). Čovjek se mora vratiti svome Izvori- 
štu, on je »ad maiora natus«, Apotheosis! 


Da nije to samo tlapnja i potsvjesna iluzija čovjekova? Je li divinizacija 
moguća? Jest. Zato što se je najprije Bog spustio do čovjeka da bi 
čovjeka mogao uzdignuti do sebe. Dapače se je s njime i poistovjetio: 
postao je Bogo-čovjek u svom sinu Isusu Kristu. U njemu se zbio. spa- 
sonosni susret stvorenoga i Nestvorenoga. 


Krist je model naše apoteoze i jedini put spasonosne katarze, U njemu 
se ljudska drama razrješava na povoljan način. Isus Krist je model 
čovječanstva uopće. Uzor i uzorak kako se razrješuju sve drame. Antro- 
pologija nalazi svoj ključ u Kristologiji. 


Stoga smo, poslije Krista, sposobni odgovoriti na sva Kantova. pitanja. 
Na upit: što mogu znati, više mego sama znanost »znaju« vjera i meta- 
fizika. Što smijem činiti? Na to nam ne može odgovoriti etologija nego 
etika, a Kristova etika kaže: ljubi Boga nadasve a bližnjega kao samoga 
sebe! A čemu se smijemo nadati? Kršćanska nam nada odgovara: sjedi- 
njenju s Bogom u vječnom životu. 


Rasplet čovjekove drame je zapisan već davno u Pavlovu trolistu: vjera, 
ljubav i nada, Prema tome na Kantovo posljednje pitanje »Was ist der 
Mensch« (Što je čovjek), može se slobodno odgovoriti: Glaube, Liebe 
und Hoffnung. Das ist der Mensch! (Vjera, ljubav i nada. To je čovjek!) 


HUMAN DRAMA 


Summary ( 


Human life is like a drama. Analogously to a drama the man is a knot 
of conflicts and antinomies. The tragic of this drama lies into two facts: 
man is split in himself (internal collisions and complexes); moreover 
he is situated into the junection of the opposite elements of the cosmos 
(polarisation: matter — spirit). The humans live in the error they are 
the center of the world, and in fact they are only a intersection, a 

cross-point, a cross. : 


The man's cross can conduct to tragedy or to salvation. Culmination of 
tragedy is if man descends down on the scale of values (to the level of 
brute). The happy disentanglement of human drama lies in aspiration 
toward the spiritual spheres, the transcendence, the apotheosis. 


The final solution of man's drama is a theoandric one. His model repre- 
sents Jesus Christ, God and man in the same person, Saviour of men. 

